เซี่ยงไฮ้คอมโพสิตปิดขยับลง 4.36 จุด จับตา MSCI
เซี่ยงไฮ้คอมโพสิตปิดขยับลง 4.36 จุด จับตา MSCI
20 มิ.ย. 2560

ดัชนีเซี่ยงไฮ้คอมโพสิตตลาดหุ้นจีนปิดตลาดวันนี้อ่อนตัวลง โดยดัชนีเซี่ยงไฮ้คอมโพสิตขยับลง 4.36 จุด หรือ 0.14% ในขณะที่นักลงทุนต่างรอดูผลการตัดสินใจของบริษัท MSCI ว่า จะนำหุ้น A share ของจีน เข้ารวมในการคำนวณดัชนี MSCI Emerging Markets Index หรือไม่ ในวันนี้
บริษัท MSCI ซึ่งเป็นบริษัทจัดทำดัชนีระดับโลก จะตัดสินใจว่า จะนำหุ้น A share ของจีน เข้ารวมในการคำนวณดัชนี MSCI Emerging Markets Index หรือไม่ ในวันนี้
ทั้งนี้ หุ้น A Share เป็นหุ้นของบริษัทจีนที่จดทะเบียนในตลาดหุ้นเซี่ยงไฮ้ และเสิ่นเจิ้น โดยมีการอนุญาตให้มีการซื้อขายเฉพาะนักลงทุนจีนและนักลงทุนสถาบันบางรายที่ได้รับใบอนุญาตเท่านั้น และซื้อขายกันด้วยเงินหยวน